rlitschk/wikidir huggingface dataset:
Wittighausen (oschtfränkisch Widdichhause) isch e Gmai im Main-Tauber-Chrais z Bade-Wirttebärg. D Gmai het 1698 Yywohner (Stand: 31. Dezember 2022). Wittighausen lyt am Wittigbach, eme Näbefluss vu dr Tauber. Dr Baan bstoht us 71,7 % Landwirtschaftsflechi, 19,1 % Wald, 7,6 % Sidligsflechi un 1,6 % sunschtiger Flechi. Zue Wittighausen ghere d Gmaindsdail Oberwittighausen (mit em glychnamige Dorf un dr Wohnblätz Haltestelle Gaubüttelbrunn un Grenzenmühle), Poppenhausen (mit em glychnamige Dorf un em Wyler Lilach), Unterwittighausen un Vilchband. D Gmai Wittighausen isch am 1. Septämber 1971 entstande dur dr Zämmeschluss vu dr Gmaine Oberwittighausen un Unterwittighausen. Am 1. Jänner 1972 isch Poppenhausen un am 31. Dezämber 1972 Vilchband yygmaindet wore. Wittighausen het mit dr Stadt Grünsfeld e Verwaltigsgmainschaft veryyrbart. Dr Burgermaischter vu Wittighausen isch dr Marcus Wessels. Ergebnis vu dr Landdagswahle syt 2006: 1 2006: WASG, syt 2011: Die Linke Dr Dialäkt vu Wittighausen ghert zum Oschtfränkisch. Commons: Wittighausen – Sammlig vo Multimediadateie www.wittighausen.de Statistisches Landesamt Baden-Württemberg – Bevölkerung nach Nationalität und Geschlecht am 31. Dezember 2022 (CSV-Datei). Statistisches Bundesamt: Bodenfläche nach Art der tatsächlichen Nutzung - Stichtag 31.12. - regionale Tiefe: Gemeinden, Samt-/Verbandsgemeinden (bis 2011) Statistisches Landesamt Baden-Württemberg: Landtagswahl (Memento vom 7. Juli 2019 im Internet Archive) Normdate: GND: 4241389-8 | VIAF:
D Stäinevorstadt isch e Strooss im Baasler Vorstedtkwardier. Si goot vom Stäinebärg bim Barfiesserblatz bis zur Heuwoog. D Stäine, wie mä gäärn säit, isch d Baasler Kinostrooss, Iikauf- und Vergniegigsmäile. As Verkeersaadere spiilt d Stäinevorstadt kä Rolle, au friener isch die diräkti Verbindig vo dr Altstadt ins Läimedaal duur d Elisabethestrooss/Stäinedoorstrooss gange. D Stäinevorstadt isch dusse vor dr Stadtmuure im Birsigdaal entstande. Es het woorschinlig schon e Vorstadtbefestigung gee, bevor mä im 14. Joorhundert die üsseri Stadtmuure baut het und d Stäine wie alli andere Vorstedt vo denn aa sicher hinder dr groosse Stadtmuure gsi isch. In d Altstadt het mä dur s alte Äschedoor oder z Fuess dur s Eeselsdüürli näben em Eeseldurm bim Barfi könne. Zur Stadt uuse het mä denn dur s Stäinedoor miesse und vo dört isch mä em Birsig nooch in s Läimedaal koo. Dr Birsig isch lang offe dur d Vorstadt gflosse mit Wiideböim und Gröll an sine Uufer und es het e baar Brugge und Stääg über en gee. Immer wider het er Hoochwasser gfiert und vil Schaade aagrichdet oder denn isch er fast usdrochnet und dr ganz Drägg isch blibe liige und het afo stingge. Dr Naame vo dr Stäine kunnt vom
Dr Rudolf Vallendor (* 6. Juli 1918 z Bade-Bade; † 6. Novämber 2014 z Offeburg) isch e dytsche Dialäktdichter un Schriftsteller gsii. Dr Vallendor isch z Bade-Bade uf d Wält chuu un isch z Offeburg ufgwachse. Är isch dert uf d Knabeschuel un derno uf s Grimmelshausen-Gymnasium gange. Wel syni Eltere in finanziälli Schwirigkaite grote sin, het er aber wider ab em Gymnasium mieße. No dr Schuel het dr Vallendor e Lehr as Maschineschlosser bi dr Dytsche Rychsbahn gmacht, wun er mit sehr gut abgschlosse het. Wel er si gwaigeret ghaa het, in d Hitlerjugend yyzdrätte, het er dr Schuelbryys mit eme Stipendium an dr FH Charlsrue, wu s derfir aigetli gee hätt, nit iberchuu un het eso nit chenne go Ingenier studiere. Im Chrieg isch er in änglischi Chriegsgfangeschaft grote, isch aber scho im Summer 1945 wider freichuu. Dr Valldendor het derno bis zue syre Pensionierig as Tächnische Inschpektor bi dr Bahn gschafft. 26 Johr lang isch er Gschäftsfierer bi dr Yysebahnergwerkschaft gsii, het au z Offeburg d Gwerkschaft mitgrindet. Dr Vallendor isch Grindigsmitglid vu dr Badisch-Christlich-Soziale Volksbartei gsii un in dr CDU speter Chraisvorsitzer vu dr Sozialuusschiss. Zämme mit sym Brueder Rudolf het er noch em Chrieg d
Schaffhausen isch de Name vo däne geografische Objekt: Schaffhausen, e Stadt i de Schwiz Kanton Schaffhausen, en Schwizer Kanton Schaffhouse-sur-Zorn, e Gmaind im Departemänt Bas-Rhin, Elsass, Frankrych Schaffhouse-près-Seltz, e Gmaind im Departemänt Bas-Rhin, Elsass, Frankrych Schaffhausen, en Ortstail vo de Gmaind Wadgassen, Landchrais Saarlouis, Saarland, Dütschland Schaffhausen, en Ortstail vo de Gmaind Ehinge am Ries, Landchrais Donau-Ries, Bayern, Dütschland Schaffhausen, en Ortstail vo de Gmaind Mönchsdegginge, Landchrais Donau-Ries, Bayern, Dütschland Lueg au: Königschaffhausen, en Ortstail vo Ändinge am Kaiserstuel, im Landchrais Emmedinge im Südweschte vo Bade-Würtebärg, Dütschland Schafhausen Schaaffhausen Schaafhausen, en Ortstail vo Dannenberg (Elbe) im Landchrais Lüchow-Dannenberg im üsserschten Oschte vo Nidersachse, Dütschland
E. E. Zumft zu Wääber isch en öffentlig-rächtligi Korporazion in dr Stadt Baasel und äini vo de Handwärkerzümft. Historisch isch si d Veräinigung vo de Wääber, Bläicher und Färber gsi, hüte stoot si aber Baasler Bürger us alle Bruefsständ offe. Iir Zumfthuus stoot an dr Stäinevorstadt 23. D Faane vo dr Zumft zäigt sit 1268 e roote Gryff, wo ufrächt stoot, und in sine Chlaue e gääle Ellestaab hebt. Spööter isch en Igel as Symbol vo de Graudüecher drzue choo. Dr historisch Bsitz vo dr Zumft isch zum Däil im Historische Museum usgstellt, wird aber vilmol an de Zumftmööli verwändet, vor allem dr Gryffebächer, wenn nöiji Zumftbrüeder ufgnoo wärde. Iir Huus isch im 13. Joorhundert am undere Höibärg gsi, wo denn Wääbergass ghäisse het. 1360 häi d Wääber iir ersts Zumfthuus an dr Stäinevorstadt baut, s äinzige Baasler Zumfthuus wo nid in dr Altstadt glääge isch. 1448 isch s umbaut worde und no äinisch in dr zwäite Helfti vom 16. Joorhundert. 1830 het mä s Geböid abgrisse und e dreistöckigs Huus baut, wo 1938/39 dur s hütige Huus ersetzt worde isch. Bim Zumfthuus stoot dr Wääberbrunne us em Joor 1674. Uf sim Brunnestock stoot e Bannerdrääger mit Schwärt, Schild und
È Dònart wörd im Raamè vo dè sit öppè 1600 etablyrtè Dur-Moll-Donalidät durch d Feschtschtellig vom Dòngschlecht (Dur odder Moll) un èm Grunddòn vo dè vowendetè Dònleiterè bschtimmt. Byschpill: Dòngschlecht Dur plus Grunddòn D ergit d Dònart D-Dur. È alternatyvi Definition übber d Feschtlegig vom Grunddòn un Art vo dè vowendetè Dònleiterè isch universeller, well mò für s Charakterisyrè nit nu d Terz übber m Grunddòn aaluègt wiè bim Dòngschlecht, sondern dè Uffbau vo dè Dònleiterè, gnauer d Zämmesetzig vom unterè un obberè Tetrachord, analǜsyrt. Dõmit cha mò au d Kirchèdònartè un witeri, theoretisch denkbari un braktisch nit ygsetzti, Modi per Definition erfassè. Diè als Gegèargument zu sellèrè Definition aagfüürtè drei voschidènè Variantè vo dè Molldònleiterè (nadürlich, melodisch, harmonisch) èntschprèchend nit drei, sondern nu einèrè Molldònart, well dè Uffbau vo dè beidè Tetrachord a dè relevantè Stellè (bi Moll-Dòngschlecht z. B. d Halbdònschritt uff dè Stufè 2-3 und 5-6) glych blybt (harmonischs Moll) odder è halbi Dòngschlechtsumwandlig vo Moll i Dur im obberè Tetrachord (melodischs Moll) erfaarè duèt. Dònali Musigschtüggle stônn in èrè bschtimmtè Dònart, wo sich iri wichtigschtè Abschnitt (vo allem dè Schluss, oft au dè Aafang) zuordnè lôn. Mit Kompositionsmethodè wiè Modulation un Rückig chönned d Dònartè innerhalb
Dr Martin vo Tours (latiin. Martinus, * um 316/317 z Savaria, römischi Provinz Pannonia prima, hüt Szombathely, Ungarn; † 8. November 397 z Candes bi Tours z Frankrych) isch dè dritte Bischof vo Tours gsi. Er isch ein vo dè bekannteschtè Heiligè vo dè katholischè Kirchè un wörd au i dè orthodoxè, anglikanischè sowiè dè evangelischè Kirchè voeert. Luèg au: Sankt Martin Martin vo Tours, geborè im Johr 316 odder 317 als Martinus (abgleitet vom Chriègsgott Mars), isch als Sohn von èm römischè Milidärtribun z Pannoniè im hütigè Ungarn uffgwachsè. D Jugend hèt er z Pavia vobrocht, dè Heimèt vo sim Vater z Obberitaliè, wo nèr èrschtmòls mit èm Chrischtèdum in Berüürig chò isch. Im Aalter vo zee Johr isch er i d Gruppè vo dè Katechumenè, dè Daufbewerber, uffgnõ worrè. Gèg sin Willè hèt dè Martinus sich èm Gebot vo sim Vater beugt, wellè sèlbscht als Milidärtribun diènt hèt, un hèt è Milidärlaufbaan ygschlagè. Als Sohn von èm römischè Offizyr isch er nõch dè Beschtimmigè vom Diokletian gsetzlich zum Milidärdiènscht vopflichtet worrè. Im Aalter vo 15 Johr isch er zu dè Lybwachè vom Kaiser Konschtantin II. nõch Mailand yzogè worrè, wo zu dèrè Zit d Residenz vo dè weschtlichè
Dr Heinrich II. vo Thun († 17. Februar 1238 z Baasel) isch vo 1216 bis 1238 Bischof vom Fürstbistum Baasel gsi und e groosse Förderer vo dr Stadt Baasel. Die freiherrligi Familie vo Thun isch us em Bärner Oberland cho, und dört isch dr Heinrich ufgwaggse. Wo dr Bischof Walter vo Röttele abgsetzt worde isch, isch dr Heinrich vo Thun 1216 an sim Blatz zum Bischof vo Baasel gweelt worde. Es het nid lang brucht, und er het in dr Stadt Find gmacht, wil er s fertig brocht het, ass s Rootbriwileg vo dr Stadt Baasel, wo si e baar Joor vorhär am 13. September 1218 vom Köönig Friedrich II. überchoo het, wider ufghobe worde isch, und kä Root me het döfe iigsetzt wärde, ooni dass dr Bischof em zuegstimmt hätt. Dr Bischof Heinrich vo Thun isch in d Baasler Stadtgschicht iigange, won er die erste Baasler Rhiibrugg het lo baue, dört wo hüte die Middleri Brugg stoot. Sälli Brugg wird zum erste Mol in zwäi Urkunde vo 1225 erwäänt, wo din stoot ass dr Heinrich s Blääsikloster und s Kloster Bürgle vom Bruggezoll befreit het, wil si dr Bau mit finanzielle Middel understützt häi. Dr Heinrich het de zwäi
De Jost Winteler – oder uf glaarnertüütsch Joos Wintler – (* 21. Novämber 1846 z Filzbach [ghöört hüt zu Glarus Nord]; † 23. Februaar 1929 uf de Hoochstäig bi Wattwyl) isch en Schwyzer Spraachwüsseschafter, Kantoonsschuelleerer, Ornitoloog und Tichter gsy. De Winteler isch e vilsytige und überuus kompläxi Gstalt gsy. Hüt gchänt mer en drum na, wil er e tieläktoloogischi Dissertazioon gschribe hät, won er as eerschte en Oortsmundart foneetisch äxakt uufzäichnet, und wil er 1895/1896 z Aarau em Albert Einstein en Ersatzvatter gsy isch. Dezue chunt, as er as zimli unkonwänzionele Kantonsschuelleerer und dur syni Persöönlichkäit mee weder e Gänerazioon Schüeler und Schüelerine prëëgt hät. Syni vogelkundliche Stuudie sind aber nöd alewyl guet aachoo und us hüttiger Sicht zum Täil faltsch, un as Tichter isch er – me mues es säge – gschyteret. Öppen e halbs Jarhundert nach sym Tood isch de Winteler us de Vergässehäit gholt woorde: De Roman Ossipowitsch Jakobson hät d Teese i d Wält gsetzt, de Winteler heb scho i synere Dissertazioon vo 1875/6 d Linguischtik von 1920er und 30er Jaar praktiziert, und er heb der Einstein uf d Idee vo de Relatiwitëëtstheory praacht. De Bonner Germanischt Manfred Kohrt hät das aber ales 1984 in ere
47.5557.5905916666667Koordinate: 47° 33′ 18″ N, 7° 35′ 26,1″ O; CH1903: 611439 / 267154 S Groosse Spiddaal vo dr Stadt Baasel isch vom 13. bis ins 19. Joorhundert s erste Baasler Bürgerspiddaal gsi. Bis 1265 dr Root s Groosse Spiddaal vo dr Stadt Baasel gründet het, häi sich d Klööster, s Dalbekloster und s Lienertskloster, in iire Infirmerie um die arme Alte, Grangge und Gebrächlige kümmeret. S Lienert, wo vor allem armi Fremdi und Pilger ufgnoo het, het au noch dr Gründig vom Groosse Spiddaal non e Zit witer bestande; mä wäiss zum Bischbil, ass es 1379 e Stifdig überchoo het, zum Koole kaufe. Es isch unde am Lienertsbärg gstande und vom ene magister hospitalis verwaltet worde, wo vom Stift aagstellt worden isch, und d Gest si vo Begine verpflägt worde. Nid wit äwägg vom Lienert isch e Siechehuus gsi, wo au Ussetzigi ufgnoo het. Öbbe um 1265 isch s Siechehuus witer äwägg vo dr Stadt uf St. Jakob verläit worde. S Groosse Spiddaal isch zwüschen em Birsig und dr Freje Strooss baut worde, bim Barfüesserkloster, wo öbbe zur gliiche Zit au in säll sumpfigs Gebiet bim Wasserdoor züüglet isch. Dr Iigang vom Spiddaal isch bi de sogenannte Schwelle an dr
47.5547222222227.5880555555556Koordinate: 47° 33′ 17″ N, 7° 35′ 17″ O; CH1903: 611248 / 267123 S Baasler Lienertklooster isch e Augustinerklooster am Koolebärg in dr Groossbaasler Altstadt gsi, wo noch dr Reformazioon ufghoobe worde isch. Vo sine Geböid wärde hüte vor allem no d Lienertskiirche und dr Loonhoof brucht. Uf em alte Kloosterareal befinde sich unter anderem s Muusigmuseum, wo im Herbst 2000 iigweit worde isch, e Hotel, e Restorant, die «Baseldytschi Bihni» und e Dschääsklub. Im alte Pförtnerhuus am Iigang isch e Kinderkrippe iigrichdet worde. Zerst isch d Lienertskiirche baut worde, wenn genau wäiss mä nid. D Arbet het um s Joor 1080 aagfange und 1118 isch si gweiht worde. Vo däm Bau existiert hüte no d Krypta mit e baar Wandmoolereie us em 12. Joorhundert und Greeber us sällere Zit. Im Joor 1135 het mä en Augustiner-Choorheere-Stift an d Pfarrkiirche draabaut und s Kloster isch druf zum ene umfangriiche Geböidkomplex gwaggse. Am Aafang vom 13. Joorhundert het s Stift Sakramäntsverwaltig und Seelsorg döfe driibe, in dr zwäite Helfti vom Joorhundert isch e Brobstgricht drzuechoo und am Ändi vom Joorhundert e Friidhoof. Im Baasler Ärdbeebe vo 1356 isch e groosse Däil vo dr Kiirche und vo de Klostergeböid zerstöört worde. 1360
D Heidi Wiesler (* 28. Merz 1960 z Minschterdal) isch e ehmoligi dytschi Skirännlaiferi. Si fahrt fir dr Skiclub Minschterdal. D Wiesler het bi dr Junioreneuropamaischterschaft 1977 d Bronzemedallien im Riiseslalom gwunne un het johrelang zue dr Nationalmannschaft vum Dytsche Skiverband ghert. Ihri Sterkine sin vor allem in dr schnälle Diszipline wie dr Abfahrt un em Super-G gläge. Ihre bescht Wältcupergebnis het si in dr Saison 1982/1983 im Abfahrtsränne vu San Sicario (ITA) mit eme dritte Blatz hinter dr boode Franzesine Caroline Attia un Claudine Emonet ghaa. Anne 1985 het d Wiesler di Dytsch Maischterschaft im Abfahrtslauf gwunne. Im Merz 1987 het si ihre Ruggdritt vum Skirännsport bekannt gee. Heidi Wiesler in dr Datebank vum Internationale Skiverband FIS (änglisch) Heidi Wiesler bei Ski-db (englisch) Heidi Wiesler im Munzinger-Archiv (Artikelaafang frei abruefbar)
47.5573055555567.5897222222222Koordinate: 47° 33′ 26,3″ N, 7° 35′ 23″ O; CH1903: 611373 / 267410 E. E. Zunft zu Schuemacher isch en öffentlig-rächtligi Korporation der Stadt Basel und eine der zahlreichen Basler Handwerkerzünfte. in dr Stadt Basel und äini vo fuffzää Basler Handwärkerzümft. Historisch isch si e Veräinigung vo de Schuemacher gsi. Hüt isch si offe für alli Bruefsständ. E langi Zit isch si mit dr Zumft zu Gäärber as sogenannti Dobbelzumft verbunde gsi. D Zumftstuube isch im Huus "Zum Fälkli" am Stapfelbärg 4. Früener isch s Zumfthuus an dr Freie Strooss gsi. Es isch 1896 abbroche worde. Dr FC Basel isch 1893 im Lokal vo dr Zumft zu Schuemacher gründet worde. Website vo dr Zumft Bordret bi dr Bürgergmäind Baasel Zunft zu Schuhmachern uf altbasel.ch
D Schwyzer Verzellnacht (dt. Schweizer Erzählnacht, frz. Nuit du conte en Suisse, it. Notte del racconto in Svizzera, rom. Notg dals raquints svizra) isch e Gmainschaftsprojäkt vum Schwyzerische Institut für Chinder- un Jugedmedie SIKJM in Zämmenarbet mit Bibliomedia Schwyz un UNICEF Schwyz zur Ferderig vum Lääse. All Johr am zweete Frytig im Novämber riefe die Organisation zue ere Verzellnacht unter em gmainsame Motto uf, wu vu Schuelklasse, Bibliotheke, Buechhandligen, Kulturinstitutione un Verain frei cha umgsetzt un inszeniert wäre. E Plakat zu Motto wird all Johr gstaltet vun eme Schwyzer Illustrator oder ere Illustratori, anne 2014 isch s Tessiner Illustratori un Videochünschtleri Manuela Bieri gsii. Anne 2013 sin 689 Veraastaltige aagmäldet gsii (471 in dr Dytschschwyz, 81 in dr Romandie un 131 im Tessin). Mit rund 60.000 Dailnämmer (anne 2013) isch d Schwyzer Verzellnacht mittlerwyli aini vu dr greschte Kulturveraastaltige in dr Schwyz. D Schwyzer Verzellnacht goht zrugg uf d Oberwalliser Märlinacht, wu am 28. Novämber 1990 vum Kurt Schnidrig, em Präsident vum Verein Kinder und Jugendmedien Wallis veraastaltet woren isch. Sy ziil isch dodmol gsii, d Chinder vum Färnseh un em PC furtzlocke. Aafangs isch d Märlinacht, wu d Tradition vum „Abusitz“ wider ufgnuu het, em Zämmehocke un Gschichtli verzellen
D Maren Wiesler (* 7. Februar 1993) isch e ehmoligi dytschi Skirännlaiferi. Si isch in allne Diszipline gfahre un het vu dr Saison 2014/15 bis zur Saison 2017/18 em A-Kader vum Dytsche Skiverband ghert. Ihri Sterkine sin im Slalom un Riiseslalom gläge. D Wiesler stammt us em Minschterdal im Schwarzwald. Anne 2009 isch si uf s Skiinternat Oberstdorf gange un het dert 2012 mit em Abitur abgschlosse. Syterhär isch si Sportsoldati vu dr Bundeswehr un absolviert e Färnstudium zur Sport- un Fitnesstraineri. Im Alter vu 15 Johr het si ab Dezämber 2008 bi FIS-Rännen un nationale Junioreränne mitgmacht. Ihre erschte wichtige Erfolg isch dr dytsch Riiseslalom-Jugedmaischtertitel anne 2010 gsii. Im Jänner 2012 isch si zum erschte Mol bim Europacup derby gsii un het im Novämber 2012 di erschte Pinkt gwunne. Am 16. Merz 2013 het d Wiesler dr dytsch Slalom-Junioremaiuschtertitel gwunne, zämme mit dr Andrea Filser. Ihre Wältcup-Debüt het d Wiesler am 16. Novämber 2013 bim Slalom z Levi/Finnland ghaa. Mit dr hoche Startnummere 66 isch si iberraschend uf Blatz 23 gfahre un het si dodermit di erschte Wältcuppinkt gsicheret. Am 29. Jänner 2014 isch ere z Sestriere/Italie di erscht Podeschtblatzierig in eme Europacup-Slalom glunge. Ihre bescht Ergebnis in eme
47.5567547.586189Koordinate: 47° 33′ 24,3″ N, 7° 35′ 10,3″ O; CH1903: 611107 / 267348 E. E. Zumft zu Schniider isch en öffentlig-rächtligi Korporazioon in dr Stadt Baasel und äini vo fuffzää Basler Handwärkerzümft. Historisch isch si e Veräinigung vo de Schniider, Gutteremacher, wo gfüetereti Steppdeckene gmacht häi, Altgwänder, wo alti Kläider instand gstellt und verkauft häi, und Siidesticker gsi. Hüt isch si offe für Baasler Bürger und Bürgerinne us alle Bruefsständ. Si isch e langi Zit mit dr Zumft zu Kürschner in ere sogenannte Dobbelzumft verbunde gsi. S Zumftlokal isch im dänggmolgschützte Huus zum Löiezorn am Gämsbärg 2-4. D Baasler Schniider häi woorschinlig e chli vor 1260 vom Bischof Berthold vo Pfirt e Zumftbrief überchoo. S Original isch woorschinlig im Groosse Ärdbeebe vo 1356 zum Opfer gfalle. Us Kopie wäiss mä, ass d „sartoris“, wie d Schniider uf latiinisch ghäisse häi, as ersti Zumft iire Mäister sälber häi döfe vorschloo, und dr Bischof het s denn no müesse bestätige. Wo d Zümft am Aafang vom 14. Joorhundert Verdräter im Root überchoo häi, isch us de Schniider und de Kürschner e «gspaltnigi Zumft» worde mit eme gmäinsame Zumftmäister. Im Fäld und bim Wachdienst si si under em gliiche Banner ufmarschiert und si
47.5567547.586189Koordinate: 47° 33′ 24,3″ N, 7° 35′ 10,3″ O; CH1903: 611107 / 267348 S Huus zum Löiezorn isch e dänggmolgschützts Geböid am Gämsbärg 2-4 in dr Stadt Baasel. Im Huus isch e Restorant und es het Stuube für Veräin und Verbindige. Under anderem si d Zümft zu Schniider und zu Gärber im Huus dehäi. S Huus isch vor allem berüemt für si Festsaal im erste Stogg, wo mit brächtige Rönessans-Intarsie us em 16. Joorhundert usgstattet isch. S Huus isch im Groosse Ärdbeebe 1356 yerstöört und denn wider nöi baut worde. 1495 het mä bärguf e Nääbegeböid baut, wo mä an dr Fassade von em im Joor 1968 alti Wandmoolereie entdeggt und restauriert het. 1555 het sich dr italiänisch Händler Balthasar Ravelasca z Baasel niidergloo und denn im Löiezorn hüüslig gmacht. 1560 het er s Rönessansportal lo baue. Bis 1580 het er dr Saal im oobere Stogg mit Intarsie lo schmügge, ere Kunst won er us siner Häimet guet kennt het. D Bilder, Ornamänt und Muster si us underschiidlige Holzfurnier zämmegsetzt. Wie au uf dr Fassade vom Nääbegeböid, si au im Festsaal d Motiv perspektivisch daargstellt. Wo denn spööter im Barock dr Gschmack sich gänderet het, si fast überall die Rönessansbilder
47.5580555555567.5813888888889Koordinate: 47° 33′ 29″ N, 7° 34′ 53″ O; CH1903: 610745 / 267492 D Spaalevorstadt isch e Strooss im Vorstedtkwardier vo dr Stadt Baasel. Si goot vom ehemoolige Spaaleschwibbooge, wo emol am Ändi vom Spaalebärg gstanden isch, zum Spaaledoor. Si wird sid 1897 vo dr Dramlinie 3 bedient. Vo wo dr Naame chunnt wäiss mä nid. Es git aber Spekulazioone. Dr Daniel A. Fechter het zum Bischbil vorgschlaage, ass dr Naame «Spalon», wo 1231 zum erste Mol voorchunnt, vom latiinische palus chiem, was sovil wie Pfool oder Palisade bedüti. Früener isch d Spaalevorstadt d Siidlig gsi, wo sich dusse vor dr Stadtmuure bim erste Spaaledoor um s erste Baasler Barfüesserklooster ume und dr Landstrooss ins Elsass nooch bildet het, und wo im 14. Joorhundert mit em Bau vo dr üssere Stadtmuure in d Stadt iinechoo isch. Denn isch d Vorstadtgsellschaft zur Kräije gründet worde, wo bis zur Zit vo dr Helvetik für e Wachdienst, für d Füürweer und d Stroossebolizei in dr Spalevorstadt verantwortlig gsi isch und die chlii Grichtbarkeit ghaa het über Schält- und Schlaaghändel und s Brunne- und Wäidrächt. Früener het mä im Gwärbmuseum an dr Spaalevorstadt 2 d Blakatsammlig vo dr Schuel für Gstaltig und d Fotisammlig
Under em Naame Kloster Gnadedaal (hoochdütsch Gnadenthal) si bekannt: e säkularisierts ehemooligs Zisterzienserkloster uf em Gebiet vo dr Gmäind Niiderwil AG im hütige Kanton Aargau, Schwiz en ehemooligs Kloster in dr Stadt Baasel e Kloster vo de Tertiarinne vo de Franziskaner-Reformate z Ingolstadt, Bayre, Dütschland d Ruine vom ene ehemoolige Zisterzienserinnekloster im Landkräis Limburg-Weilburg d Kiirche und d Ruine vom ene ehemoolige Zisterzienserinnekloster im Landkräis Schwäbisch Hall en ehemooligs Kloster vo de Augustiner-Chorherre und hütigs Schloss im Klever Stadtdäil Donsbrügge in Nordrhii-Westfale
47.5572222222227.5838888888889Koordinate: 47° 33′ 26″ N, 7° 35′ 2″ O; CH1903: 610934 / 267400 S Gnaadedaal, au Spaaleklooster, isch e Klooster in dr Spaalevorstadt in dr Stadt Baasel gsi. D Barfüesser häi 1231 e Klooster gründet uf em offnige Gländ dusse vor dr Stadtmuure vor em dennzumolige Spaaledoor. Das isch denn zum innere Spaaledoor worde, wo mä im 14. Joorhundert die üsseri Stadtmuure baut het. 1250 häi d Barfüesser en eender sumpfigs Gländ in dr Stadt dinne am Birsig überchoo, grad näben em Eeseldurm und em Wasserdurm vo dr Stadtmuure. Ins Klooster si denn Zisterzienserinne iizooge und noch iine 1266 Clarisse us em Klooster Baradiis z Schwarzach näbe Schaffuuse, wo denn 1279 vom Bischof Heinrich vo Isny s verwaiste Klooster vo de Saggbrüeder im Gläibaasel überkoo häi, wo vo denn aa Clara-Klooster ghäisse het. Druf si frommi Fraue, wo denn no zu käm Orde ghöört häi, us em Klooster Gnaadedaal bi Brämgarte iizooge. Sit denn häisst au s Baasler Klooster Gnaadedaal. E Joorzäänt spööter isch iiri Gmäinschaft im Clarisseorde ufgnoo worde. 1447 het s Baasler Konzil s Gnaadedaal reformiert. Es het die mäiste Nonne verstoosse und nöiji iine brocht. Noch dr Reformazioon isch s Klooster ufghoobe worde. Im Joor 1530 si
D Baasler Blakaatsammlig isch e Sammlig vo mee as 50'000 Schwizer Blakaat, wo hüte vo dr Baasler Schuel für Gstaltig im ehemoolige Museum für Gstaltig an dr Spaalevorstadt 2 ufbewaart wird. D Sammlig stoot uf dr Liste vo de Kulturgüeter im Kanton Baasel-Stadt, wo nazionali Bedütig häi. D Baasler Blakaatsammlig goot uf s Joor 1896 zrugg. Dr Aastooss isch die ersti schwizerischi Blakaatusstellig gsi. Wo d Baasler Gwärbschuel am Aafang vom 20. Joorhundert reformiert worde isch, het mä au e Fachleerer für Gebruuchsgrafik aagstellt. Mä het den vo 1915 aa d Sammlig süstematisch afo usbaue, und si isch für Aaschauigsmaterial im Underricht brucht worde. Wo mä 1961 die Allgemäini Gwärbschuel an dr Vogelsangstrooss baut het, isch s Gwärbmuseum, s spöötere Museum für Gstaltig an dr Spaalevorstadt 2 vo dr Schuel drennt worde. 1996 het d Stadt us Spaarzwang s Museum zuedoo und d Schuel für Gstaltig het Blakaatsammlig übernoo, und kümmeret sich um sä mit dr Understützig vo dr Allgemäine Blakaatgsellschaft. Wil d Gwärbschuel d Rüüm im ehemoolige Museum für Gstaltig für si Nutzig überchoo het, isch d Sammlig immer no in de gliiche Rüüm dehäi. Schaut her, ich habe eine Botschaft (Site cha nüme abgrüeft wärde; Suche im Webarchiv)[1]